Oikeuden mukaan kaksikon toiminta on ollut häiritsevää ja aiheuttanut pelkoa. Kokonaisharkinnan perusteella oikeus kuitenkin hylkäsi hakemuksen.

Helsingin käräjäoikeus on hylännyt Ylen toimittajan Jessikka Aron lähestymiskieltohakemuksen. Aro haki lähestymiskieltoa kahdelle MV-lehden aktiiville.

Aro katsoi hakemuksessaan, että mies ja nainen olivat vainonneet häntä ainakin vuodesta 2019 lähtien. He olivat seuranneet Aroa hänen esiintymistilaisuuksiinsa ja oikeudenkäyntiin. He ovat myös videoineet ja levittäneet halventavaa ja yksityiselämän piiriin kuuluvaa tietoa julkisuuteen.